એકવાર પર્ણકુટીરના આંગણામાં ઉગેલા ઘાસ તથા ધાન્યાદિને ચરવા માટે એક સગર્ભા હરણી ત્યાં આવી ચઢી. સ્વભાવથી ક્રુર – ઘાતકી તેવા તે વિશિષ્ટ તાપસે ધીમા પગલે તે હરણીની પાછળથી તેના શરીર ઉપર લાઠી વડે તીવ્ર પ્રહાર કર્યો. હરણીના ઉદર ઉપર થયેલ તીવ્ર પ્રહારના પરિણામે તેના ઘાથી ફાટી ગયેલા ઉદરમાંથી હરાનીનું અપરિપક્વ બચ્ચું બહાર પડી ગયું. પ્રહારની તીવ્રવેદનાથી તડપતી હરણીએ પગની ખરીઓ વડે પૃથ્વીને ખોતરતાં તત્કાળ પ્રાણ ત્યાગ કર્યા, સાથે સાથે બચ્ચું પણ મૃત્યુ પામ્યું.